CELEX: 32017D0552
Language: hu
Date: 2017-03-22 00:00:00
Title: A Bizottság (EU) 2017/552 végrehajtási határozata (2017. március 22.) az 549/2004/EK rendelet értelmében Svájc által benyújtott, funkcionális légtérblokkokra vonatkozó felülvizsgált tervben foglalt, a „kapacitás” és „költséghatékonyság” kulcsfontosságú teljesítményterületekre vonatkozó teljesítménycéloknak a második referencia-időszakra meghatározott uniós szintű teljesítménycélokkal való összhangjáról (EGT-vonatkozású szöveg. )

24.3.2017   
            
            
               HU
            
            
               Az Európai Unió Hivatalos Lapja
            
            
               L 79/8
            
         A BIZOTTSÁG (EU) 2017/552 VÉGREHAJTÁSI HATÁROZATA
   (2017. március 22.)
   az 549/2004/EK rendelet értelmében Svájc által benyújtott, funkcionális légtérblokkokra vonatkozó felülvizsgált tervben foglalt, a „kapacitás” és „költséghatékonyság” kulcsfontosságú teljesítményterületekre vonatkozó teljesítménycéloknak a második referencia-időszakra meghatározott uniós szintű teljesítménycélokkal való összhangjáról
   (Csak a német, francia és olasz nyelvű szöveg hiteles)
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Közösség és a Svájci Államszövetség között létrejött légi közlekedési megállapodásra (1) (a továbbiakban: a megállapodás),
   tekintettel az egységes európai égbolt létrehozására vonatkozó keret megállapításáról szóló, 2004. március 10-i 549/2004/EK európai parlamenti és tanácsi rendeletre (2) (keretrendelet), amint az beépült a megállapodásba és különösen annak 11. cikke (3) bekezdésének c) pontjára,
   tekintettel a léginavigációs szolgálatok és a hálózati funkciók teljesítményrendszerének létrehozásáról szóló, 2013. május 3-i 390/2013/EU bizottsági végrehajtási rendeletre (3) és különösen annak 15. cikke (2) bekezdésére,
   mivel:
   
               (1)
            
            
               Az 549/2004/EK rendelet megállapodásba beépített szövegével összhangban a tagállamoknak és Svájcnak nemzeti vagy funkcionális légtérblokkokra (Functional Airspace Block, a továbbiakban: FAB) vonatkozó terveket kell elfogadniuk, amelyek tartalmazzák a kötelező nemzeti vagy funkcionális légtérblokkszintű célokat, biztosítva az uniós szintű teljesítménycélokkal való összhangot. Az 549/2004/EK rendelet előírja továbbá, hogy a Bizottság az említett rendelet 11. cikke (6) bekezdésének d) pontjában említett értékelési kritériumok felhasználásával értékeli a szóban forgó célok összhangját. Az erre vonatkozó részletes szabályokat a 390/2013/EU végrehajtási rendelet határozza meg.
            
         
               (2)
            
            
               Svájc a közép-európai funkcionális légtérblokkra (FABEC) vonatkozóan benyújtott egy ilyen tervet a Bizottságnak. Az (EU) 2015/1056 bizottsági végrehajtási határozatnak (4) megfelelően Svájc felülvizsgálta a tervet és az abban szereplő célokat. Azonban az (EU) 2017/258 végrehajtási határozatával (5) a Bizottság megállapította, hogy a „kapacitás” fő teljesítményterületre vonatkozó felülvizsgált teljesítménycélok a FABEC egészének vonatkozásában és a „költséghatékonyság” fő teljesítményterületre vonatkozó felülvizsgált teljesítménycélok Svájc vonatkozásában, továbbá a felülvizsgált tervben szereplő megfelelő intézkedések még mindig nem megfelelőek, ezért Svájcnak bizonyos korrekciós intézkedéseket kell hoznia, amelyek olyan felülvizsgált teljesítménycélokat eredményeznek, amelyek megszüntetik az uniós szintű teljesítménycélok tekintetében fennálló inkonzisztenciákat.
            
         
               (3)
            
            
               2017. január 30-án Svájc újabb felülvizsgált tervet nyújtott be, amely további felülvizsgált teljesítménycélokat eredményező korrekciós intézkedéseket tartalmazott. A Bizottság értékelte a felülvizsgált célokat és a korrekciós intézkedéseket.
            
         
               (4)
            
            
               A „kapacitás” fő teljesítményterületre vonatkozóan a Bizottság – a 390/2013/EU végrehajtási rendelet IV. mellékletének 4. pontjában leírt elvnek megfelelően – megvizsgálta az útvonali légiforgalomáramlás-szervezéssel (ATFM) kapcsolatos késésre vonatkozóan benyújtott teljesítménycélok megfelelőségét; ehhez a hálózatkezelő által kiszámított és a hálózatműködtetési terv (2014–2018/2019) legújabb verziójában rögzített, az egyes FAB-okra vonatkozó kapacitás-referenciaértékeket használta fel, amelyek alkalmazása uniós szinten biztosítja az uniós teljesítménycél elérését. Az értékelés kimutatta, hogy ezek a célok összhangban vannak a megfelelő uniós szintű teljesítménycélokkal.
            
         
               (5)
            
            
               A „költséghatékonyság” fő teljesítményterületre vonatkozóan a Bizottság – a 390/2013/EU végrehajtási rendelet IV. melléklete 1. pontjával összefüggésben értelmezett 5. pontjában leírt elvekkel összhangban – értékelte az útvonali szolgálatok megállapított egységköltségeiben kifejezett teljesítménycélokat, figyelembe véve az útvonali szolgálatok megállapított egységköltségeinek alakulását a második referencia-időszakban és az első és a második referencia-időszak teljes időszakában (2012–2019), a szolgálati egységek számát (forgalmi előrejelzés) és az útvonali szolgálatok megállapított egységköltségeinek a hasonló működési és gazdasági környezettel rendelkező tagállamokéhoz viszonyított szintjét. Az értékelés kimutatta, hogy ezek a célok összhangban vannak a megfelelő uniós szintű teljesítménycélokkal.
            
         
               (6)
            
            
               Ezért a Svájc által a FABEC-re vonatkozóan hozott korrekciós intézkedések összhangban vannak az (EU) 2017/258 végrehajtási határozattal, és a Svájc által benyújtott felülvizsgált teljesítménytervben szereplő, a „kapacitás” és „költséghatékonyság” kulcsfontosságú teljesítményterületekre vonatkozó célok összhangban vannak a második referencia-időszakra (2015–2019) meghatározott uniós szintű teljesítménycélokkal. Az egyértelműség és a jogbiztonság érdekében helyénvaló az értékelések eredményét ebben a határozatban megállapítani, és erről Svájcot értesíteni.
            
         
               (7)
            
            
               A Bizottság a megállapodás 19. cikkének (2) bekezdésével összhangban konzultált Svájccal e határozatról.
            
         
               (8)
            
            
               Az e határozatban előírt intézkedések összhangban vannak az Egységes Égbolt Bizottság véleményével,
            
         ELFOGADTA EZT A HATÁROZATOT:
   1. cikk
   Az 549/2004/EK rendelet megállapodásba beépített szövege alapján a Svájc által benyújtott felülvizsgált FABEC-teljesítménytervben szereplő, a „kapacitás” és a „költséghatékonyság” fő teljesítményterületre vonatkozó, mellékletben felsorolt célok összhangban vannak a 2014/132/EU bizottsági végrehajtási határozatban (6) a második referencia-időszakra meghatározott uniós szintű teljesítménycélokkal.
   2. cikk
   Ennek a határozatnak a Svájci Államszövetség a címzettje.
   
      Kelt Brüsszelben, 2017. március 22-én.
      
         
            a Bizottság részéről
         
         Violeta BULC
         
            a Bizottság tagja
         
      
   
   
      (1)  HL L 114., 2002.4.30., 73. o.
   
   
      (2)  HL L 96., 2004.3.31., 1. o.
   
   
      (3)  HL L 128., 2013.5.9., 1. o.
   
   
      (4)  A Bizottság (EU) 2015/1056 végrehajtási határozata (2015. június 30.) a Svájc által az 549/2004/EK európai parlamenti és tanácsi rendelet értelmében benyújtott nemzeti vagy funkcionális légtérblokkokra vonatkozó tervben foglalt bizonyos célok és a második referencia-időszakra meghatározott uniós szintű teljesítménycélok közötti összhang hiányáról és ezen célok felülvizsgálatára vonatkozó ajánlások meghatározásáról (HL L 171., 2015.7.2., 18. o.).
   
      (5)  A Bizottság (EU) 2017/258 végrehajtási határozata (2017. február 13.) az 549/2004/EK európai parlamenti és tanácsi rendelet értelmében Svájc által benyújtott nemzeti tervben vagy funkcionális légtérblokkokra vonatkozó tervben foglalt, a második referencia-időszakra meghatározott uniós szintű teljesítménycéloknak nem megfelelő bizonyos felülvizsgált teljesítménycélokról és megfelelő intézkedésekről, valamint korrekciós intézkedésekre vonatkozó kötelezettségek meghatározásáról (HL L 38., 2017.2.15., 71. o.).
   
      (6)  A Bizottság végrehajtási határozata (2014. március 11.) a légiforgalmi szolgáltatási hálózat uniós szintű teljesítménycéljainak és riasztási küszöbértékeinek a 2015–2019. évi második referencia-időszakra vonatkozó meghatározásáról (HL L 71., 2014.3.12., 20. o.).
   
      MELLÉKLET
      
         A második referencia-időszakra meghatározott uniós szintű teljesítménycélokkal összhangban lévőnek ítélt, az 549/2004/EK rendelet értelmében Svájc által benyújtott felülvizsgált, nemzeti vagy funkcionális légtérblokkokra vonatkozó tervekben foglalt, a „kapacitás” és „költséghatékonyság” fő teljesítményterületekre vonatkozó teljesítménycélok
      
      
         „Kapacitás” fő teljesítményterület
      
      Az útvonali légiforgalmiáramlás-szervezéssel (ATFM) kapcsolatos késés, perc/járat
      
                  Tagállam
               
               
                  FAB
               
               
                  Útvonali kapacitásra vonatkozó FAB-cél
               
            
                  2015
               
               
                  2016
               
               
                  2017
               
               
                  2018
               
               
                  2019
               
            
                  
                     [Belgium/Luxemburg]
                  
               
               
                  FABEC
               
               
                  0,48
               
               
                  0,49
               
               
                  0,42
               
               
                  0,42
               
               
                  0,43
               
            
                  
                     [Franciaország]
                  
               
            
                  
                     [Németország]
                  
               
            
                  
                     [Hollandia]
                  
               
            
                  Svájc
               
            
         „Költséghatékonyság” fő teljesítményterület
      
      Jelmagyarázat:
      
                  Jelölés
               
               
                  Elem
               
               
                  Egységek
               
            
                  (A)
               
               
                  Útvonali szolgálatok megállapított összköltségei
               
               
                  (névértéken és hazai pénznemben)
               
            
                  (B)
               
               
                  Inflációs ráta
               
               
                  (%)
               
            
                  (C)
               
               
                  Inflációs index
               
               
                  (100 = 2009)
               
            
                  (D)
               
               
                  Útvonali szolgálatok megállapított összköltségei
               
               
                  (valós 2009-es árakon és hazai pénznemben)
               
            
                  (E)
               
               
                  Teljes útvonali szolgálati egységek
               
               
                  (TSU-k)
               
            
                  (F)
               
               
                  Útvonali szolgálatok megállapított egységköltsége (DUC)
               
               
                  (valós 2009-es árakon és hazai pénznemben)
               
            
         FABEC
      
      
                  Díjszámítási körzet: Svájc – pénznem: CHF
               
            
                   
               
               
                  2015
               
               
                  2016
               
               
                  2017
               
               
                  2018
               
               
                  2019
               
            
                  (A)
               
               
                  158 188 309 
               
               
                  156 222 383 
               
               
                  157 901 505 
               
               
                  157 939 446 
               
               
                  159 353 943 
               
            
                  (B)
               
               
                  – 1,0 %
               
               
                  0,0 %
               
               
                  0,5 %
               
               
                  1,0 %
               
               
                  1,0 %
               
            
                  (C)
               
               
                  99,1
               
               
                  99,1
               
               
                  99,6
               
               
                  100,6
               
               
                  101,6
               
            
                  (D)
               
               
                  159 633 416 
               
               
                  157 649 529 
               
               
                  158 551 235 
               
               
                  157 019 140 
               
               
                  156 856 827 
               
            
                  (E)
               
               
                  1 452 683 
               
               
                  1 470 066 
               
               
                  1 490 591 
               
               
                  1 512 889 
               
               
                  1 565 000 
               
            
                  (F)
               
               
                  109,89
               
               
                  107,24
               
               
                  106,37
               
               
                  103,79
               
               
                  100,23